
Linnavara tasuta kasutusse andmine 

(MTÜ Narva paljulasteliste perede ühing 
PEREKOLLE)

1. ASJAOLUD JA MENETLUSE KÄIK

Narva Linnavalitsuse Linnamajandusametile on laekunud MTÜ Narva paljulasteliste perede ühing PEREKOLLE, registrikood 80236923, juhatuse liige Natalja Becker, taotlus, milles palutakse anda tasuta kasutusse Narvas Mõisa tn 1 hoones esimesel korrusel asuvad ruumid nr 47-51, 56-62 üldpindalaga 169,5 m² mittetulundusühingu tegevuseks.

Ruumide pindala                     
169,5 m²

                             
Arvestuslik üüritasu                
93,22 eurot kuus

                           
Hooldustasu                              
28,82 eurot kuus

Arvestuslik üüritasu on arvestatud koefitsiendiga 0,2. Koefitsienti 0,2 rakendatakse, kui ruume kasutatakse mittetulundusühinguna.

MTÜ Narva paljulasteliste perede ühing Perekolle on suuri peresid ühendav kodanikualgatusel põhinev organisatsioon, kuhu kuulub ca 120 peret, milles on kokku üle 500 lapse.

Ruume soovib MTÜ Narva paljulasteliste perede ühing PEREKOLLE kasutada järgmistel eesmärkidel:

1. Koostöös Toidupangaga riknemisohus toidu jagamiseks Perekolle liikmetele – suurtele peredele – 1-2 päeval nädalas. MTÜ-l on oma mikrobuss, millega toit kauplustest kokku korjatakse, baasi viiakse ja seal koostatakse toidupakid, mis jagatakse peredele. Nendes ruumides ei hakka toimuma Toidupangalt toidu jagamist teistele sotsiaalabi saavatele isikutele – ainult lasterikastele peredele ja Perekolle MTÜ liikmetele.

2. Ürituste ja pidude korraldamine suurtele peredele (nii Perekolle MTÜ liikmetele kui ka teistele linna suurtele peredele).

3. 1-2 korda kuus kavandatakse organiseerida koostöös lastepsühholoogiga laste ja perede nõustamist. 

Eelnimetatud tegevuste organiseerimine toimub koostöös partneritega, kelleks on:

Eesti Suurperede Liit MTÜ

Tartumaa Lasterikkad MTÜ

Tallinna ja Harjumaa Lasterikaste Perede Liit MTÜ

Tartu Lasterikkad MTÜ

Tallinna Suurperede Klubi MTÜ
Narva paljulasteliste perede ühing PEREKOLLE MTÜ taotlust arutati Narva Linnavalitsuse linnavarakomisjoni e-koosolekul 03-05.11.2021. a (protokoll nr 17) ning otsustati:

5.1.
Nõustuda Narva Linnavalitsuse Linnamajandusameti ettepanekuga ning soovitada Narva  Narva Linnavalitsuse Linnamajandusametil anda tasuta kasutusse MTÜ-le Narva paljulasteliste perede ühing PEREKOLLE Narvas Mõisa tn 1 hoones esimesel korrusel asuvad ruumid nr 47-51, 56-62 üldpindalaga 169,5 m² mittetulundusühingu tegevuseks.

5.2.
Narva Linnavalitsuse Linnamajandusametil esitada punktis 5.1. nimetatud otsuse Narva Linnavalitsuse istungile otsuse vastuvõtmiseks.
2. ÕIGUSLIKUD ALUSED

Vastavalt „Linnavara kasutusse andmise korra“ § 7 lg 2 p 3 ja § 46 lg 4 linnavalitsuse korraldusega võib linnavara kasutusse anda avaliku enampakkumiseta või eelläbirääkimisteta pakkumiseta ja tasuta või ette nähtust madalama tasu eest tähtajaga kuni 5 aastat või tähtajatult  mittetulundusühingutele.

3.  OTSUS

3.1. Anda tasuta kasutusse MTÜ-le Narva paljulasteliste perede ühing PEREKOLLE Narvas Mõisa tn 1 hoones esimesel korrusel asuvad ruumid nr 47-51, 56-62 üldpindalaga 169,5 m² mittetulundusühingu tegevuseks.
3.2. Narva Linnavalitsuse Linnamajandusametil sõlmida MTÜ-ga Narva paljulasteliste perede ühing PEREKOLLE punktis 3.1. nimetatud ruumide tasuta kasutamise leping.
4.  RAKENDUSSÄTTED

4.1. Korraldus jõustub seadusega sätestatud korras.

4.2 Narva Linnavalitsuse Linnamajandusametil teha korraldus teatavaks MTÜ-le Narva paljulasteliste perede ühing PEREKOLLE 
4.3 Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

